google/wiki40b huggingface dataset:
Standalhytta

Standalhytta eller bare «skihytta» er de folkelige navnene på Aalesunds Skiklubs hytte «Ull» på Standaleidet i Ørsta. Hytta stod ferdig vinteren 1913 og har senere blitt påbygget flere ganger. Det er nå totalt 63 sengeplasser i hytta inkludert 6 senger i et frittliggende anneks. Hytta er tilgjengelig for leie og skiklubben er behjelpelig med å skaffe betjening og bistår med å arrangere aktiviteter.
Sericesthis

Utseende

Middelsstore, avlange, hvelvede, brunlige skarabider. Oversiden er ganske matt til noe blank, tett og kraftig punktert uten påfallende hår. Hodet har en avrundet "snute" med opphøyd forrand. Pronotum er ganske kort.

Levevis

Artene lever på gressmarker der larvene lever i jorden og eter på røtter. De kan gjøre betydelig skade på plener, golfbaner og lignende.

Utbredelse

Slekten er utbredt i Australia, mest i de østlige og sørøstlige delene.
Vugge

Vugge eller vogge er et møbel, en seng for spedbarn, utstyrt med buede meier, slik at møbelet kan gynges eller vugges. En vugge har vanligvis meiene på tvers, men det fins også vugger med meiene på langs.

Historikk

Vugge var et vanlig sovested for spedbarn på 1800-tallet, men ble på 1900-tallet fortrengt av sprinkelseng og andre typer barnesenger.

Annen betydning

Vugge er både substantiv og verb, og brukes både om objektet som vugges, og om selve bevegelsen fram og tilbake. Vuggens bevegelse fram og tilbake, en pendelbevegelse, brukes i mange sammenhenger, for eksempel om Newtons vugge.
Ordet brukes også i overført betydning om «opprinnelsested», for eksempel om verdensarvområdet i «Menneskehetens vugge» i Afrika, eller Isfjorden er kjent som «konfeksjonsindustriens vogge» i Norge.
Omophaena

Utseende

Nokså små, avlange, mørkbrune til svarte trebukker. Dekkvingene er mer eller mindre gulbrune. Antennene er tynne og omtrent halvparten så lange som kroppen. Pronotum har rundede sider, dekkvingene er parallellsidige med litt opphøyde lengderibber. Beina har klubbeformede lår.

Utbredelse

Slekten er utbredt i Australia.
Monsteret kommer

Handling

Hovedpersonen Conor (13) lever sammen bestemoren, mens moren er dødelig syk av en kreftsykdom. Faren har flyttet til USA og er nyetablert der. Conors bekymringer for moren og sykdomssituasjonen har langt på vei gjort ham usynlig på skolen, bortsett fra noen mobbere. Om natten, i marerittene sine, oppsøkes han hver natt, kl 00:07, av et monster i form av et barlindtre med flokete grener. Monsteret forteller ham historier; og romanen veksler mellom realistiske kapitler med Conors dagligliv hjemme, med moren og ute på skolen, og drømmekapitlene.
Gjennom møtene med monsteret modnes Conor, og han får styrke til å håndtere sine egne reelle bekymringer og problemer.

Filmversjon

Filmversjonen av boken skal etter planen ha verdenspremiere i september 2017. Lewis MacDougall spiller rollen som Conor O'Malley, Liam Neeson har stemmen til monsteret, Felicity Jones spiller Conors mor og Sigourney Weaver spiller Conors bestemor. Filmen er regissert av Juan Antonio Bayona.
Mummitrollet (tegneserie)

Tegneserien Mummitrollet ble publisert i den britiske avisen Evening News og flere andre aviser fra 1954 til 1975. Serien var skapt av den finlandssvenske forfatteren Tove Jansson, på bakgrunn av karakterene hun hadde utviklet i Mummibøkene. De første årene skrev og tegnet hun serien selv; etterhvert tok broren Lars Jansson over serien.

Bakgrunn

Redaktøren Charles Sutton hos Associated Newspapers oppdaget Jansson og mummitrollene etter at Trollmannens hatt og Kometen kommer var blitt utgitt på engelsk i 1950 og 1951. Sutton besøkte Jansson i Helsingfors 30. april 1952, og de innledet et samarbeid som ledet til at den første tegneseriestripa ble publisert i The Evening News 20. september 1954.
Serien fikk etterhvert stor utbredelse, og ble på det meste publisert i tyve land og 120 dagsaviser. Fra 1955 ble den publisert i Politiken, Svenska Dagbladet og Ilta Sanomat; mens Aftenposten ventet lenger. Tegneserien kan i sin samtid ha vært mer utbredt og lest enn bøkene.
Tove Jansson slet seg etterhvert ut på arbeidet med å lage en daglig seriestripe. Fra 1958 ble broren Lars involvert som manusforfatter. Da den første sjuårsavtalen med AN gikk ut i 1960 trådte Lars inn både som forfatter og tegner.
Siden 2006 har seriene blitt gjenutgitt i en samlet, innbundet utgave av det canadiske tegneserieforlaget Drawn and Quarterly. De fire første bindene inneholder arbeider av Tove alene. Det femte bindet inneholder samarbeidsfortellingene, og bind 6-8 inneholder Lars' striper fra årene 1960-62. På norsk er de fem første bindene utgitt av Cappelen Damm forlag fra 2008 til 2012.

Tema og innhold

Serien var i format en stripeserie, med 3-4 daglige tegneserieruter. Den var likevel bygget opp episk, med fortellinger som hver strakte seg over omtrent tre måneder. Den første fortellingen, «Mummitrollet og bandittene», omfattet 91 dagsstriper.
På bestilling fra Sutton ble tegneserieversjonen av mummiverdenen laget «litt mer sofistikert» enn bøkene. Den «voksendreiningen» av mummiverdenen som i bøkene inntrådte fra og med Trollvinter begynte derfor først i tegneseriene. Noen av fortellingene fra tegneseriene ble siden synopsis for bøker: «Den farliga vintern» ble til Trollvinter og «Mumin och havet» ble til Pappaen og havet.
Oedenoderini

Utseende

Små, slanke, rødbrune trebukker. Pronotum er bredere enn dekkvingene.

Utbredelse

Gruppen lever i Vest-Afrika.
Emmaboda

Emmaboda er et tettsted i Kalmar län i Sverige. Det er Emmaboda kommunes administrasjonssenter. I 2010 hadde tettstedet 4 824 innbyggere. Emmaboda ligger midt i triangelet Växjö, Kalmar og Karlskrona og derfor deles Kust till kustbanan i Emmaboda, en del går til Kalmar og den andre til Karlskrona.
Frem til 1875 het stedet Gantesbo og det var kun to hus der. Emmaboda har to større bedrifter, ITT Flygt som produserer pumper og Emmaboda Glasverk. Forfatteren Vilhelm Moberg ble født i Emmaboda og nevner ofte stedet i sine bøker. Emmabodafestivalen har blitt arrangert hver sommer siden 1990.
Mounted games

Mounted Games er stafett på ponniryggen utført i høy fart og med høy presisjon. Det konkurreres i lag på 4-5 ryttere, par og individuelt. Hver av rytterne skal igjennom en øvelse (race). Gjør de feil må rytteren rette opp denne før nestemann kan ri ut. 
Sporten har sin opprinnelse fra England da H.R.H Prins Phillip etterlyste en konkurranseform for barn som ikke krevde dyre og renrasede ponnier. Den første konkurransen ble gjennomført under Horse of The Year Show i 1957 og siden den gang har sporten lokket til seg mange ivrige ryttere.
Mounted Games kom til Norge i 1999 og foreningen IMGAN (International Mounted Games Association Norway) ble dannet. Foreningen ble i 2013 en gren under Norsk rytterforbund. Det som startet som en liten sport med få utøvere har utviklet seg kraftig de siste årene og den er fortsatt i jevn vekst.
Sporten er for alle og engasjerer hele familien. Alle ryttere må stille med banebyggere og linjedommere, miljøet er slik at du lett kommer inn i oppgavene som må utføres.

Internasjonale konkurranser

Mounted Games-miljøet er preget av mye sosial omgang og vennskap på tvers av landegrensene. Hvert år sender Norge ut lag til å delta på flere internasjonale konkurranser i forskjellige land, enten på egne ponnier eller på lånte. Landslaget deltar under EM, VM, nordisk og nordeuropeisk mesterskap, de senere år med gode resultater. Under VM i Belgia i 2007 klarte Norge for første gang å kjempe seg til en plass i A-finale og endte på historisk 8.-plass, mens i 2008 gikk det av stabelen i Australia, og der kom Norge til en B-finale.
I 2013 ble EM avholde i Irland og det norske open laget var en hårsbredde unna A-finale.

Mounted Games i Norge

I løpet av en konkurransesesong blir det arrangert en rekke konkurranser for rytterne, derav Norgesmesterskap i lag, par og individuelt.

Lag

Det er lag fra hele østlandsområdet som stiller, Moss, Sarpsborg og omegn, Hurum, Nes og Arendal. Anla er i oppstartsfasen, det samme er Hadeland. Norgesmester i 2013 var Hurum, med Christina Ødeskaug, Maiken Rønningen, Anne-Grete Jarlset, Henriette Johansen og Lillann Akselsen.

Par

Det er stadig utskiftning når det gjelder par-partnere, men noen ryttere som kan skilte med flere topplasseringer i dette mesterskapet er Lene Graver, Maren Lande, Lillann Akselsen og Karen Sæther Houge. Norgesmester 2013 ble Lene Graver og Lillann Akselsen fra Hurum.

Individuelt

I løpet av årene er det Lene Graver, Kaja Lande, Maren Lande, Lillann Akselsen og Line Hilmersen som har tatt gull i individuelt. Norgesmester 2013 ble Henriette Johansen fra Hurum.
Ramadan (navn)

Etymologi

Navnet Ramadan er dannet av navnet på den niende måneden i den islamske kalenderen. Dette er tradisjonelt fastemåneden til muslimer. Månedsnavnet er avledet av arabiske ramad (arabisk: رمض), «uttørket, svidd». Navnet transkriberes også som Ramadhan.
Ramazan er en tyrkisk form av navnet. Formen Rhamadhani brukes i Tanzania.
Ulvhild

Etymologi

Ulvhild har opprinnelse i norrøne Ulfhildr, som er dannet av ulfr, «ulv», og hildr, «kamp».
Hardangervidda nasjonalpark

Flora og fauna

Nasjonalparken representerer et særlig verdifullt høyfjellsområde. Den er viktig som tilholdssted for Europas største villreinstamme, og er sørligste utpost for fjellrev, snøugle og mange andre arter av arktiske planter og dyr. Nasjonalparken er også kjent for sine tallrike vann og vassdrag med fin fjellørret.

Kulturminner

På vidda finnes det mange fangstanlegg fra tidligere tiders jakt på elg og rein. 
Nordmannsslepa, som er de eldste ferdselrutene innlands mellom Østlandet og Vestlandet, går tvers over vidda.

Forvaltning og bruk av området

Hardangervidda er et populært turmål for mange og DNT (Den Norske Turistforeningen) har mange turisthytter der. I påsken er det populært for mange å gå fra hytte til hytte på Hardangervidda.
Huntington kullkraftverk

Huntington kullkraftverk er et kullkraftverk i Emery County, delstaten Utah i det nordvestlige USA. Det har en installert produksjonskapasitet på 996 MW, fordelt på 2 like store blokker / turbiner. Operatør er PacifiCorp.
Anlegget ble bygget ut i årene 1974–1977. Brenselkilden er bitumenøst kull.
Utslippene av CO2 i 2007 var totalt 6,17 mill tonn.
Issam Jebali

Landslaget

Han ble tatt ut i sin første landslagstropp for Tunisia til kampen mot Liberia 4. september 2016.
28. august 2018 ble han tatt ut i sin andre landslagstropp for Tunisia til kampen mot Swaziland 9. september 2018.
9. september 2018 fikk han sin første landskamp for Tunisia mot Swaziland.
Skei (Oppland)

Skei er området rundt fjellet Skeikampen i Gausdal kommune i Oppland fylke. I tillegg til Skeikampen hører også Prestkampen, Bjørga og Kyrakampen til i Skeiområdet. En vanlig geografisk betegnelse er at Skei omfatter området mellom Slåsetra og Liesetra.
I 1876 ble Gausdal Høifjældssanatorium grunnlagt på Skei, og siden den gang har en rekke bedrifter slått seg ned i dette området som tidligere var setergrender og beiteområder. I 1936 ble Skeikampen Høifjellshotell reist, og senere kom blant annet Skeikampen Alpinsenter, Skei Fjellandsby og Skei Appartement. De to sistnevnte ble bygd i forbindelse med OL på Lillehammer i 1994.
4. november 2001 ble Skei Fjellkirke innviet av biskop Rosemarie Køhn. Kirken er tegnet av arkitekt Eivind Eriksen, og altertavlen er laget av dronning Margrethe II av Danmark. Den danske dronningen har egen hytte her, og også kong Harald V og dronning Sonja er hyppige gjester på Skei. Både dronning Margrethe II og dronning Sonja var til stede under innvielsen av kirken.
Skei er utgangspunktet for Peer Gyntveien, en grusvei som går over Fronfjellet til Gålå. Veien er en bomvei, og strekningen Skei – Toftesetra er kun åpen sommerstid. Peer Gyntveien er populær blant utenlandske turister og byr på en smakebit av det norske høyfjellet.
Daniel Rossi

Karriere

Daniel Rossi startet sin profesjonelle karriere i São Paulo i 1996. Han har også spilt for Kawasaki Frontale, Avaí, Rio Claro, SK Sigma Olomouc og FK Baumit Jablonec.
Ophrygonius

Utseende

Middelsstore, langstrakte, jevnbrede biller. På farge er de svarte eller mørkebrune. Hodet er stort og bredt med små, runde fasettøyne. Midt i pannen sitter det et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. Brystskjoldet (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. Dekkvingene er ganske lange, parallellsidige, blanke, med kraftige punktrader.

Levevis

Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.

Utbredelse

Slekten er utbredt i Sørøst-Asia, fra India i vest til Java i øst.
Humboldt County (Iowa)

Navn

Fylket er oppkalt etter den prøyssiske vitenskapsmannen Alexander von Humboldt.
Gáldar

Økonomi

Tidligere ble det dyrket sukkerrør rundt  Gáldar, i dag er dyrking av banan, potet, tomat, løk og blomster utbredt. I tillegg finnes det også geit-, sau- og storfedrift. I et antall midre bedrifter blir næringsmidler produsert. Saueosten fra Gáldar er kjent for sin kvalitet siden århundreder. 
Rundt 20 prosent av de ansatte arbeider i byggebransjen, over 50 prosent i service-sektoren. Turisme spiller en økende rolle.

Historikk

Før den spanske erobringen var Galdar ved siden av Telde en av de to viktigste byene for urinnvånerne på Gran Canaria. Den siste Guanarteme Tenesor Semidán ble fanget av Kastilierne, brakt til Cordoba og døpt Fernando Guanarteme. Stedet ble kalt Villa de Santiago de los Caballeros de Gáldar av de Kastilianske erobrerne, skytshelgenen er St. Jakob den eldre.
Siren (TV-serie)

Plot

Kystbyen Bristol Cover er kjent for dens legende om å tidlige ha vært hjemstedet for havfruer. En dag vender alt opp ned når en mystisk ung kvinne (Eline Powell) begynner å ødelegge den lille byen i det hun ser etter sin søster som er fanget (Sibongile Mlambo), som ble bortført i det lokale militæret. Marinebiolog Ben (Alex Roe) og Maddie (Foloa Evans-Akingbola) samarbeider om å finne ut hva og hvem som kjørte den primære jegeren fra dyphavet til landet.
College of Charleston

Rangeringer

Forbes range rte College of Charleston College som nummer 406 blant alle colleger i USA i 2014. College of Charleston var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Kvervelbreen

Kvervelbreen er en isbre som ligger sentralt i fjellmassivet Sør-Rondane i Dronning Maud Land. Den er om lag åtte kilometer lang og strømmer nordover mellom Rogerstoppane, Tvihøgda og Trerindane.
Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.
Gelderlands flagg

Beskrivelse

Flagget ble fastlagt av provinciale Staten (tilsvarende den politiske delen av den norske fylkeskommunen) 13. april 1953: Rektangulært, forholdene er 9:13. Flagget er delt i tre like store, horisontale baner. Ovenfra og nedad er fargene blått, gult (gull) og svart. Fargene ble tatt fra Gelderlands våpen, dette består av en gyllen løve på blå bunn og en svart løve på gyllen bunn.
Hjemmet (ukeblad)

Hjemmet er et ukeblad som utgis av Egmont Hjemmet Mortensen. 
Sentrale stoffområder er reportasjer, mat, interiør og kryssord.
Hjemmet er Norges største ukeblad.
Kantsjalan

Kantsjalan (russisk: Канчалан) er ei elv i Tsjukotka autonome okrug i Russland. Den renner sørover gjennom tynt befolkede områder av sibirsk tundra og munner ut i Anadyrbukta gjennom Anadyrskij Liman. Elva er 426 kilometer lang, og har et nedbørfelt på 20 600 km². Kantsjalan er frosset over fra midten av oktober til først i juni.
Hans Ferdinand Mayer

Studier og karriere

Mayer studerte matematikk, fysikk og astronomi ved høyskolene i Karlsruhe og Heidelberg. 
I 1920 promoverte han med arbeidet Über das Verhalten von Molekülen gegenüber freien langsamen Elektronen («Om innvirkningen på molekyler av frie, langsomme elektroner»). Hans veileder var Nobelprisvinneren Philipp Lenard. I 1922 ble han ansatt i Berlin-firmaet Siemens & Halske AG.
I 1926 startet han et samarbeid med Karl Küpfmüller. De to vitenskapsmennene forsket på mulighetene for støyfri overføring av informasjon i kabelforbindelser over store avstander.
I 1936 overtok Mayer ledelsen av forskningsavdelingen i Siemens & Halske. I 1943 ble han av politiske grunner (lytting til «fiendtlig radio» og kritikk av nazi-regimet) dømt til fangenskap i konsentrasjonsleir, hvor han ble værende til krigens slutt.
I 1946 dro Mayer til USA, hvor han ble i 4 år. Der bedrev han forskning for det amerikanske luftforsvaret (US Air Force) i Dayton, Ohio, og underviste ved Cornell University i Ithaca i staten New York, som professor i kommunikasjonsteknologi. I 1950 dro han tilbake til Tyskland. Der hadde han ledelsen av forskningsavdelingen for kommunikasjonsteknologi ved Siemens & Halske AG i München fram til 1962.
Cheng (Longnan)

Cheng (kinesisk: 成县; pinyin: Chéng Xiàn) er et fylke i byprefekturet Longnan i provinsen Gansu i Folkerepublikken Kina. I 1999 var befolkningen der på 240 939 innbyggere.

Kulturminner

Xixiasong-klippeinnskriftene (Xixiasong moya shike, 西峡颂摩崖石刻) ble i 2001 oppført på Folkerepublikken Kinas liste over kulturminner.
Båndlinsang

Beskrivelse og atferd

Båndlinsangen blir omkring 74 cm lang, inkludert halen. Pelsen er blekgul med fem mørke bånd. På nakken har den brede striper, og på halene er det flere mørke ringer. Haletippen er sort. I likhet med kattene har den sylskarpe klør som kan trekkes inn.
Båndlinsangen er nattaktiv og altetende. Den jakter gjerne øgler, fugler, småpattedyr og insekter.

Utbredelse og habitat

Båndlinsangen er utbredt i Thailand, Indonesia og det vestre Malaysia, samt på øyene Sumatra, Borneo, og Java. Den trives i tropisk regnskog, der arten tilbringer mesteparten av tidene i trærne.
Dendronotus patricki

Utbredelse

Arten finnes utenfor California i Stillehavet.
Albertina (Wien)

Albertina er en statlig samling av grafikk og billedkunst i Wien og er en av de største i verden. Samlingen har tatt utgangspunkt i Albert von Sachsen-Teschens (1738–1822) samlinger, og Albertina holder fortsatt til dennes palé i bydelen Innere Stadt (gamlebyen). Etter 1918 ble samlingen supplert med det tidligere keiserlige hoffbibliotekets samlinger.
Bestanden på omkring en million arbeider med tyngdepunkt i europeisk tegnekunst og grafikk fra 1400-tallet og fram til i dag. Hovedvekten ligger på tyske renessansekunstnere, særlig Albrecht Dürer.

Historie

Albertina ble bygget som en av de siste gjenværende seksjonene av befestningen av Wien, Den augustiske bastion. Opprinnelig var dette stedet for Hofbauamt («Det kongelige byggekontor») som ble bygget på slutten av 1600-tallet. I 1745 ble anlegget ombygget av lederen for Hofbauamt, Emanuel Teles Count Silva-Tarouca til residens for ham. Det er derfor også kjent som Palais Taroucca. Bygningen ble senere overtatt av Albert von Sachsen-Teschen som brukte denne som sin residens og flyttet etter hvert sin samling av grafikk hit fra Brussel hvor han hadde vært guvernør for Det habsburgske Nederland. For å huse samlingen av grafikk, fikk han utvidet bygningsanlegget med hjelp av arkitekten Louis Montoyer, og siden denne utvidelsen har palasset vært nabo til Hofburg. Kunstsamlingen ble senere utvidet av Alberts etterfølgere.
I etableringen av samlingen, fikk hertug Albert hjelp av Østerrikes ambassadør til Venezia, den genovesiske greven Giacomo Durazzo. I 1776 overførte greven rundt 1 000 kunstobjekter til hertug Albert, og hans hustru, erkehertuginne Maria Christina, som var datter av Maria Teresia av Østerrike og Frans I Stefan av Det tysk-romerske rike.
I 1820-årene fikk erkehertug Karl, hertug Albert og Maria Christinas fostersønn, utført ytterligere ombyggingen av bygningen ved hjelp av arkitekt Joseph Kornhäusel, som i første rekke var endringen av den interiørmessige utsmykningen. Etter erkehertug Karl, bodde hans sønn, erkehertug Albrecht i bygningen og deretter dennes nevø, erkehertug Fredrik, hertug av Teschen i bygningen.
Tidlig i 1919 ble bygningen med den tilhørende kunstsamlingen overført fra Huset Habsburg til den nye republikken Østerrike. I 1920 ble samlingen av grafiske trykk og tegninger slått sammen med innholdet som hadde vært i det keiserlige hoffets bibliotek. Navnet Albertina ble tatt i bruk i 1921.
I mars 1945 ble Albertina sterkt skadet i et bombeangrep. Det har siden blitt fullstendig rehabilitert og modernisert i årene 1998 til 2003, men samlingen med grafikk ble ikke gjenåpnet for i 2008.
Nélson Luís Kerchner

Landslaget

Nélson Luís Kerchner spilte 17 landskamper for Brasils herrelandslag. Han ble tatt ut i Brasils tropp til Copa América 1987.
Wish You Were Here (sang)

Komposisjon

Sangen åpner med lyden av noen som skifter kanaler på en radio, og sangen glir over fra «Have a Cigar», som slutter på samme måte. Gilmour spiller gitarriffet i introduksjonen på en akustisk tolvstrengegitar, og lyden høres ut som om den kommer fra en gammel transistorradio, før mer fyldigere lyd blir lagt oppå. Denne delen av sangen ble mikset, slik at det høres ut som om gitaristen sitter i et rom og spiller i lag med radioen, og en kan i tillegg høre en svak hvining, som en har med radiostøy. Introriffet bli repetert flere ganger i sangen, blant annet når Gilmour spiller gitarsolo i lag med hans scatsynging. Mot slutten av sangen forsvinner musikken gradvis inn i lyden av vind, før han glir over i siste del av «Shine on You Crazy Diamond». 
Helt på slutten av sangen kan en så vidt høre en fiolin, spilt av Stephane Grappelli. Han var i et annet studio på denne tiden, og Gilmour foreslo at de trengte litt «countryfele» mot slutten. Motvillig spilte Grapelli inn en liten snutt, men til slutt ble svært lite av dette tatt med. Bandet valgte derfor å ikke kreditere ham på omslaget. Stemmene og orkestermusikken mellom «Have a Cigar» og «Wish You Were Here» ble tatt tilfeldig fra en lokal radiostasjon. Opptaket ble gjort ved hjelp av David Gilmours bilstereo. Musikken inkluderer et klipp av Tsjajkovskijs fjerde symfoni, et radiohørespill, og deretter gitarriffet.

Coverversjoner

Mange artister har spilt denne sangen i etterkant, blant annet Sparklehorse (sammen med Thom Yorke fra Radiohead), The Flaming Lips, Wyclef Jean, Catherine Wheel, Rasputina og Avenged Sevenfold.
Trichiodera

Utseende

En liten (ca. 10 millimeter), oval, oransjebrun, kraftig hårete oldenborre. "Snuten" (clypeus) er oval, antennene ni-leddete med en tre-leddet klubbe som består av ganske lange antenneblader hos hannen. Bare hannen er kjent.

Utbredelse

Arten er bare kjent fra Sør-Afrika.
Through the Past, Darkly (Big Hits Vol. 2)

Sporlister

Alle sanger er skrevet av Mick Jagger og Keith Richards, med mindre noe annet er oppgitt.